|  |  |  |
| --- | --- | --- |
|

|  |
| --- |
| Majandus- ja kommunikatsiooniministeeriumMonika Korolkov, monika.korolkov@mkm.ee Elering ASViktoria Muske-Vidjajev, viktoria.muske-vidjajev@elering.ee  |

 |  Meie *kuupäev digiallkirjas*  |

Ettepanek lepingu muutmiseks

Skepast&Puhkim OÜ esitab vastavalt hankelepingu nr 1.2-7/148 punktide nr 2.3 ja 9.3.4 alusel ettepaneku täiendavate kulude tasustamiseks reservi arvelt.

Planeeringu lähteseisukohtade ja KSH programmi koostamise käigus on selgunud vajadus viia läbi linnustiku väliuuringud. Hankes oli ette nähtud uuringute nimekiri, mis oli eeldatav ja baseerus varasemate projektide kogemustele. Uuringute nimekirjas oli nimetatud linnustiku uuring, kuid selle juures olevas kirjelduses oli ette nähtud uuring koostada ekspertarvamusena olemasolevate andmete ja maastikuanalüüsi baasil. Sellest ka pakkuja lähtus hinnapakkumuse tegemisel ja arvestas, et välitöid nõudvad uuringud ei ole hanke osaks.

Iga planeeringu ala on omanäoline ja planeeringu esimene etapp oligi lähtematerjalide läbi töötamine ning selle põhjalt konkreetsete uuringuvajaduste määramine, mis lähtus just selle projekti alast ning eripäradest. Kirjeldasime oma pakkumuses, et välitööde vajadust tuleb eraldi hinnata ja kui see vajadus tekib, siis tuleb need eraldi tellida. Antud juhul ongi jõutud projektis sellesse etappi, kus olemasolevad andmed on läbi töötatud, võimalikud trassikoridorid visandatud ja nende põhjal on hinnatud, kas erinevate valdkondade lõikes on olemasolevad andmed piisvad, et hinnanguid anda või mitte.

Kirjale lisatud lähteülesandes on kirjeldatud olemasolevat olukorda planeeringualal, millest selgub, et ammendavaid hinnanguid olemasolevate andmete pinnalt REP-i asukohavaliku läbiviimiseks ei ole võimalik anda ja välitööd on vajalikud. Sellist hinnangut ei oodatud pakkumuse koostamise käigus ja see oligi töö esimeseks osaks, mida on kirjeldatud ka pakkumusega esitatud töö teostamise metoodika kirjelduses. Kuna seda ei olnud ette nähtud hanke käigus, on tegu täiendava tööga, mille tasumine on lepingu alusel ette nähtud reservi arvelt.

Hankelepingus ette nähtud reserv on 30% ehk 389 988€, millele lisandub käibemaks. Pooled on 27.12.2024 kokku leppinud lepingu muudatuses, millega kasutatakse reservi merepõhja elustiku ja -elupaikade väliuuringu tellimiseks kogumaksumusega 279 675€, millele lisandub käibemaks. Seega on järelejäänud reservi summaks 110 313€, millele lisandub käibemaks.

Linnustiku väliuuringud viivad peamiselt läbi keskkonnaagentuuri linnustiku eksperdid. Selleks, et oleks võimalik anda lõplikke hinnanguid planeeringulahenduse mõjude hindamise käigus on vajalik, et planeeringu meeskonnas olevad ornitoloogid saaksid läbi käia piirkonnad, kus olemasolevad andmed või tehtud välitööde tulemused vajavad täpsustamist ning ornitoloogil tekiks endal ettekujutus piirkonna eripäradest. Vastutav ekspert saab alaga tutvumise tulemusena anda lõplikud hinnangud. Samuti on vajalik tihe koostöö keskkonnaagentuuri linnustiku ekspertidega, kes välitöid teostatavad, et juurde kogutavad andmed ja sisend saaks mõjude hindamise koostamiseks vajaliku täpsusastmega. Selliste tööde läbiviimise maksumuseks on 8400€, millele lisandub käibemaks. Ettepanek ei ületa järelejäänud reservi maksumust.

Lepingu punkti nr 2.4 alusel jäävad pakkumuses esitatud meeskonnaliikmete tunnihinnad hankelepingu perioodil fikseerituks ja on aluseks täiendavate tööde eest tasumisel. Lepingu punkti nr 9.3.4 alusel lähtutakse täiendavate tööde arvutamisel messkonnaliikmete tunnihindadest ja lisanduvatest põhjendatud kuludest näiteks välitööde teostamiseks.

Lähtudes eeltoodust on linnustiku välitööde kogumaksumus arvutatud järgnevalt:

* Välitööd – maismaalinnustiku ja metsise eksperdi tunnihind 75€/h
	+ Tundlikes piirkondades tuleb käia 2 erineval eksperdil kokku ajakuluga 40h. 2 \* 40 \* 75€/h = 6000€+km
* Andmeanalüüs, keskkonnaagentuuriga tihe suhtlus, lõpparuande kokkupanek ja projektijuhtimine – maismaalinnustiku eksperdi tunnihind 75€/h \* 32h = 2400€ +km

Kokku: 8400€ + km

Ettepanekus välja toodud tööd jäävad kokkulepitud ajakava piiridesse, seega linnustiku välitöödest tulenevalt ajagraafikut muuta ei ole vaja.

Ühtlasi teeme ettepaneku linnustiku välitööd arveldada ülejäänud lepingus toodud maksepostidest eraldi pärast lõpparuande kinnitamist Tellija poolt.

**Lisa 1. Eesti-Läti neljanda elektriühenduse riigi eriplaneeringu asukoha eelvaliku linnustiku uuringu lähteülesanne.**

**Lugupidamisega**

***/digitaalselt allkirjastatud/***

**Anni Konsap**

**juhatuse liige**